CELEX: 52016PC0459
Language: lt
Date: 2016-07-13
Title: Pasiūlymas TARYBOS ĮGYVENDINIMO SPRENDIMAS kuriuo iš dalies keičiamas Įgyvendinimo sprendimas 2014/170/ES ir taip Gvinėjos Respublika išbraukiama iš trečiųjų šalių, nebendradarbiaujančių kovojant su NNN žvejyba, sąrašo

EUROPOS KOMISIJA
            Briuselis, 2016 07 13
            COM(2016) 459 final
            2016/0219(NLE)
            Pasiūlymas
            TARYBOS ĮGYVENDINIMO SPRENDIMAS
            kuriuo iš dalies keičiamas Įgyvendinimo sprendimas 2014/170/ES ir taip Gvinėjos Respublika išbraukiama iš trečiųjų šalių, nebendradarbiaujančių kovojant su NNN žvejyba, sąrašo
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               Šis pasiūlymas susijęs su 2008 m. rugsėjo 29 d. Tarybos reglamento (EB) Nr. 1005/2008, nustatančio Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, iš dalies keičiančio reglamentus (EEB) Nr. 2847/93, (EB) Nr. 1936/2001 ir (EB) Nr. 601/2004 bei panaikinančio reglamentus (EB) Nr. 1093/94 ir (EB) Nr. 1447/1999
                  1
               , (toliau – NNN žvejybos reglamentas) taikymu.
            
            
               Šis pasiūlymas pateikiamas atsižvelgiant į NNN žvejybos reglamento įgyvendinimą ir yra parengtas remiantis tyrimo ir dialogo procedūromis, atliktomis pagal NNN žvejybos reglamente nustatytus esminius ir procedūrinius reikalavimus; tuo reglamentu, inter alia, numatoma, kad visos šalys turėtų vykdyti pagal tarptautinę teisę joms, kaip vėliavos, uosto, pakrantės ar rinkos valstybėms, tenkančias pareigas siekiant užkirsti kelią NNN žvejybai, atgrasyti nuo jos ir ją panaikinti.
            
            
               2012 m. lapkričio 15 d. Komisijos sprendimu Komisija informavo aštuonias trečiąsias šalis (Belizą, Kambodžos Karalystę, Fidžio Respubliką, Gvinėjos Respubliką, Panamos Respubliką, Šri Lankos Demokratinę Socialistinę Respubliką, Togo Respubliką ir Vanuatu Respubliką), kad pagal NNN žvejybos reglamentą Komisija svarstė galimybę pripažinti jas nebendradarbiaujančiomis šalimis. 
            
            
               Komisija šių aštuonių šalių atžvilgiu ėmėsi veiksmų. Tai, inter alia, veiksmai, kuriais pateikiamos šių veiksmų ir jų priemonių priežastys, šalims suteikiama galimybė atsakyti ir pateikti paneigiančius įrodymus, teisė paprašyti papildomos informacijos ir ją pateikti, siūlomi veiksmų planai padėčiai ištaisyti, taip pat suteikiama pakankamai laiko atsakyti ir pagrįstas laikotarpis padėčiai ištaisyti. 
            
            
               2013 m. lapkričio 26 d. Komisijos įgyvendinimo sprendimu Komisija pripažino Gvinėjos Respubliką (toliau – Gvinėja) trečiąja šalimi, kurią ji laiko nebendradarbiaujančia trečiąja šalimi pagal NNN žvejybos reglamentą.
            
            
               2014 m. kovo 24 d. Tarybos įgyvendinimo sprendimu Taryba priėmė trečiųjų šalių, nebendradarbiaujančių kovojant su NNN žvejyba, sąrašą, kuriame buvo Gvinėja. 
            
            
               Pridedamas Tarybos įgyvendinimo sprendimo pasiūlymas grindžiamas išvadomis, kuriomis patvirtinta, kad Gvinėja įrodė, kad jos įtraukimą į sąrašą lėmusi padėtis yra ištaisyta ir kad ji ėmėsi konkrečių priemonių, kuriomis galima užtikrinti ilgalaikį padėties pagerėjimą. 
            
            
               Todėl Tarybai siūloma priimti pridedamą sprendimo pasiūlymą.
            
            
               •Suderinamumas su toje pačioje politikos srityje galiojančiomis nuostatomis
            
            
               Komisijos įspėjamasis pripažinimas, kad Gvinėja yra nebendradarbiaujanti šalis, pateiktas 2012 m. lapkričio 15 d. Komisijos sprendime (OL C 354, 2012 11 17, p. 1–47) dėl pranešimo trečiosioms šalims, kad Komisija svarsto galimybę jas pripažinti nebendradarbiaujančiomis trečiosiomis šalimis pagal Tarybos reglamentą (EB) Nr. 1005/2008, kuriuo nustatoma Bendrijos sistema, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti.
            
            
               Komisijos pripažinimas, kad Gvinėja yra nebendradarbiaujanti šalis, pateiktas 2013 m. lapkričio 26 d. Komisijos įgyvendinimo sprendime (OL C 346, 2013 11 27, p. 2–25), kuriuo trečioji šalis pripažįstama trečiąja šalimi, kurią Komisija laiko nebendradarbiaujančia trečiąja šalimi pagal Tarybos reglamentą (EB) Nr. 1005/2008, kuriuo nustatoma Bendrijos sistema, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti.
            
            
               Tarybos atliktas Gvinėjos įtraukimas į nebendradarbiaujančių šalių sąrašą, pateiktą 2014 m. kovo 24 d. Tarybos įgyvendinimo sprendime (OL L 91, 2014 3 27, p. 43–47), kuriuo sudaromas trečiųjų šalių, nebendradarbiaujančių kovojant su NNN žvejyba, sąrašas pagal Reglamentą (EB) Nr. 1005/2008, nustatantį Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti.
            
            
               •Suderinamumas su kitomis Sąjungos politikos sritimis
            
            
               
                  Netaikoma.
               
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •Teisinis pagrindas
            
         
         
            
               2008 m. rugsėjo 29 d. Tarybos reglamentas (EB) Nr. 1005/2008, nustatantis Bendrijos sistemą, kuria siekiama užkirsti kelią NNN žvejybai, atgrasyti nuo jos ir ją panaikinti.
            
            
               •Subsidiarumo principas (neišimtinės kompetencijos atveju) 
            
            
               Pasiūlymas priklauso išimtinei Europos Sąjungos kompetencijai. Dėl to subsidiarumo principas netaikomas.
            
            
               •Proporcingumo principas
            
            
               Pasiūlymas atitinka proporcingumo principą dėl toliau nurodytų priežasčių.
            
            
               Veiksmų pobūdis yra aprašytas NNN žvejybos reglamente, nesuteikiant galimybės taikyti nacionalinį sprendimą.
            
            
               Nurodymai dėl Sąjungai, šalių vyriausybėms, regionų ir vietos valdžios institucijoms, ekonominės veiklos vykdytojams ir piliečiams tenkančios finansinės bei administracinės naštos mažinimo ir jos proporcingumo pasiūlymo tikslui užtikrinimo netaikomi.
            
            
               •Priemonės pasirinkimas
            
            
               Siūloma priemonė – sprendimas.
            
            
               Kitos priemonės būtų netinkamos, nes NNN žvejybos reglamente alternatyvių galimybių nenumatyta.
            
            
               3.EX-POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               •Ex post vertinimas ir (arba) galiojančių teisės aktų tinkamumo patikrinimas
            
            
               
                  Netaikoma.
               
            
            
               •Konsultacijos su suinteresuotosiomis šalimis
            
            
               
                  Atliekant tyrimo ir dialogo procedūras, susijusios suinteresuotosios šalys turėjo galimybę ginti savo interesus, remdamosi NNN žvejybos reglamento nuostatomis. 
               
            
            
               •Tiriamųjų duomenų rinkimas ir naudojimas
            
            
               
                  Nepriklausomo tyrimo neprireikė.
               
            
            
               •Poveikio vertinimas
            
            
               
                  Šis pasiūlymas parengtas įgyvendinant NNN žvejybos reglamentą.
               
               
                  NNN žvejybos reglamente nėra nuostatų dėl bendro poveikio vertinimo, tačiau jame pateikiamas išsamus įvertintinų sąlygų sąrašas. 
               
            
         
         
            
               •Reglamentavimo tinkamumas ir supaprastinimas
            
            
               
                  Netaikoma. 
               
            
            
               •Pagrindinės teisės
            
            
               
                  Netaikoma. 
               
               
                   4.
                        POVEIKIS BIUDŽETUI
               
               
                  Pasiūlymas neturi poveikio Sąjungos biudžetui.
               
            
            
               5.KITI ELEMENTAI
            
            
               •Įgyvendinimo planai ir stebėsena, vertinimas ir ataskaitų teikimo tvarka
            
            
               
                  Netaikoma, nes pasiūlymas įsigalios kitą dieną po jo paskelbimo. 
               
            
            
               •Aiškinamieji dokumentai (direktyvoms)
            
            
               
                  Netaikoma.
               
            
            
               •Išsamus konkrečių pasiūlymo nuostatų paaiškinimas
            
            
               
                  Pasiūlymu iš dalies keičiamas Tarybos nustatytas trečiųjų šalių, nebendradarbiaujančių kovojant su NNN žvejyba, sąrašas, pateiktas Tarybos sprendimo 2014/170/ES priede.
               
            
            
               2016/0219 (NLE)
            
            
               Pasiūlymas
            
            
               TARYBOS ĮGYVENDINIMO SPRENDIMAS
            
            
               kuriuo iš dalies keičiamas Įgyvendinimo sprendimas 2014/170/ES ir taip Gvinėjos Respublika išbraukiama iš trečiųjų šalių, nebendradarbiaujančių kovojant su NNN žvejyba, sąrašo
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, 
            
            
               atsižvelgdama į Tarybos reglamentą (EB) Nr. 1005/2008, nustatantį Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, iš dalies keičiantį reglamentus (EEB) Nr. 2847/93, (EB) Nr. 1936/2001 ir (EB) Nr. 601/2004 bei panaikinantį reglamentus (EB) Nr. 1093/94 ir (EB) Nr. 1447/1999
                  2
               , ypač į jo 34 straipsnio 1 dalį,
            
         
         
            
               atsižvelgdama į Europos Komisijos pasiūlymą,
            
            
               kadangi:
            
            
               (1)Reglamentu (EB) Nr. 1005/2008 (toliau – NNN žvejybos reglamentas) nustatoma Sąjungos sistema, kuria siekiama užkirsti kelią neteisėtai, nedeklaruojamai ir nereglamentuojamai (NNN) žvejybai, atgrasyti nuo jos ir ją panaikinti;
            
            
               (2)NNN žvejybos reglamento VI skyriuje nustatyta trečiųjų šalių, nebendradarbiaujančių kovojant su NNN žvejyba, nustatymo procedūra ir numatytas tokių nebendradarbiaujančių šalių sąrašo sudarymas;
            
            
               (3) 2012 m. lapkričio 15 d. sprendime
                  3
                Komisija pateikė informaciją apie tokį galimą pripažinimą pagrindžiančius esminius faktus ir aplinkybes ir informavo aštuonias trečiąsias šalis, įskaitant Gvinėjos Respubliką (toliau – Gvinėja), apie tai, kad ji jas gali pripažinti trečiosiomis šalimis, kurias ji laiko nebendradarbiaujančiomis kovojant su NNN žvejyba;
            
            
               (4)2013 m. lapkričio 26 d. Įgyvendinimo sprendimu
                  4
                Komisija pripažino Gvinėją trečiąja šalimi, nebendradarbiaujančia kovojant su NNN žvejyba. Tame sprendime Komisija išdėstė priežastis, dėl kurių ji nusprendė, kad ši šalis nevykdė pagal tarptautinę teisę jai, kaip vėliavos, uosto, pakrantės ar rinkos valstybei, tenkančių pareigų imtis veiksmų siekiant užkirsti kelią NNN žvejybai, atgrasyti nuo jos ir ją panaikinti;
            
            
               (5)Įgyvendinimo sprendimu 2014/170/ES
                  5
                Taryba priėmė nebendradarbiaujančių trečiųjų šalių sąrašą, kuriame buvo Gvinėja;
            
            
               (6)trečiųjų šalių, nebendradarbiaujančių kovojant su NNN žvejyba, sąrašas nustatytas Tarybos įgyvendinimo sprendimo 2014/170/ES priede; 
            
            
               (7)įtraukus Gvinėją į tą sąrašą, ji dėjo pastangas ištaisyti jos įtraukimą į sąrašą lėmusią padėtį ir imtis konkrečių priemonių, kuriomis būtų galima panaikinti nustatytus trūkumus;
            
            
               (8)remiantis Komisijos gauta informacija paaiškėjo, kad Gvinėja vykdo tarptautinėje teisėje nustatytus savo įpareigojimus ir patvirtino tinkamą teisinę kovos su NNN žvejyba sistemą. Ji sukūrė atgrasomųjų sankcijų sistemą. Ji taip pat įdiegė tinkamą ir veiksmingą stebėsenos, kontrolės ir tikrinimo sistemą: parengė nacionalinį tikrinimo planą, pradėjo stebėjimą iš oro ir Žvejybos stebėsenos centre (ŽSC) įrengė visapusiškai veikiančią laivų stebėjimo sistemą (LSS). Gvinėja taip pat peržiūrėjo savo registravimo ir licencijų išdavimo sistemas ir pradėjo taikyti technines, išsaugojimo bei valdymo priemones, kad užtikrintų tinkamą pusiausvyrą tarp išduotų žvejybos licencijų, turimų išteklių ir kontrolės bei vykdymo užtikrinimo pajėgumų. Gvinėja iš naujo apsvarstė savo dalyvavimą regioninėse žuvininkystės valdymo organizacijose, pagerino tarptautinių įpareigojimų, nustatytų pagal regioninių žvejybos valdymo organizacijų (RŽVO) rekomendacijas ir rezoliucijas, laikymąsi ir ėmėsi tinkamų priemonių prieš NNN žvejybą vykdančius laivus, esančius RŽVO NNN žvejybą vykdančių laivų sąrašuose; 
            
            
               (9)be to paaiškėjo, kad priemonės, kurių ėmėsi Gvinėja, padėjo jai užtikrinti pagal tarptautinę teisę jai, kaip vėliavos valstybei tenkančių pareigų, vykdymo, ypač atsižvelgiant į Jungtinių Tautų jūrų teisės konvencijos (UNCLOS) 61, 62, 94, 117 ir 118 straipsnių nuostatas ir JT susitarimo dėl žuvų išteklių (UNFSA) 18, 19 ir 20 straipsnius; 
            
            
               (10)todėl galima daryti išvadą, kad Gvinėjos įtraukimą į sąrašą lėmusi padėtis yra ištaisyta ir kad Gvinėja ėmėsi konkrečių priemonių, kuriomis galima užtikrinti ilgalaikį padėties pagerėjimą; 
            
            
               (11)todėl Tarybos įgyvendinimo sprendimą 2014/170/ES reikėtų iš dalies pakeisti ir išbraukti Gvinėją iš šalių, nebendradarbiaujančių kovojant su NNN žvejyba, sąrašo; 
            
            
               (12)šis Tarybos priimtas sprendimas nekliudo Sąjungai vadovaujantis NNN žvejybos reglamentu ateityje imtis bet kokių veiksmų užkirsti kelią NNN žvejybai, atgrasyti nuo jos ir ją panaikinti, jei faktinė informacija atskleistų, kad Gvinėja nevykdo pagal tarptautinę teisę jai, kaip vėliavos, uosto, pakrantės ar rinkos valstybei, tenkančių pareigų;
            
            
               (13)atsižvelgiant į neigiamus įtraukimo į nebendradarbiaujančių trečiųjų šalių sąrašą padarinius, tikslinga, kad Gvinėjos išbraukimas iš nebendradarbiaujančių trečiųjų šalių sąrašo įsigaliotų nedelsiant, 
            
            
               PRIĖMĖ ŠĮ SPRENDIMĄ: 
            
            
               1 straipsnis
            
            
               Tarybos įgyvendinimo sprendimo 2014/170/ES priedas pakeičiamas šio sprendimo priedu.
            
            
               2 straipsnis
            
            
               Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
            
         
         
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  OL L 286, 2008 10 29, p. 1.
               
               
                  
                     (2)
                  OL L 286, 2008 10 29, p. 1.
               
               
                  
                     (3)
                  2012 m. lapkričio 15 d. Komisijos sprendimas dėl pranešimo trečiosioms šalims, kad Komisija svarsto galimybę jas pripažinti nebendradarbiaujančiomis trečiosiomis šalimis pagal Tarybos reglamentą (EB) Nr. 1005/2008, kuriuo nustatoma Bendrijos sistema, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti
                     (OL C 354, 2012 11 17, p. 1).
               
               
                  
                     (4)
                  2013 m. lapkričio 26 d. Komisijos įgyvendinimo sprendimas, kuriuo nustatomos trečiosios šalys, kurias Komisija pagal Tarybos reglamentą (EB) Nr. 1005/2008, nustatantį Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, laiko nebendradarbiaujančiomis trečiosiomis šalimis (OL C 346, 2013 11 27, p. 2–25).
               
               
                  
                     (5)
                  2014 m. kovo 24 d. Tarybos įgyvendinimo sprendimas 2014/170/ES, kuriuo sudaromas trečiųjų šalių, nebendradarbiaujančių kovojant su NNN žvejyba, sąrašas pagal Reglamentą (EB) Nr. 1005/2008, nustatantį Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti (OL L 91, 2014 3 27, p. 43).
               
            
      
    ---documentbreak--- 
      
         
               EUROPOS KOMISIJA
            Briuselis, 2016 07 13
            COM(2016) 459 final
            PRIEDAS
            prie
            Pasiūlymo dėl TARYBOS ĮGYVENDINIMO SPRENDIMO
            kuriuo iš dalies keičiamas Įgyvendinimo sprendimas 2014/170/ES ir taip Gvinėjos Respublika išbraukiama iš trečiųjų šalių, nebendradarbiaujančių kovojant su NNN žvejyba, sąrašoTrečiųjų šalių, nebendradarbiaujančių kovojant su neteisėta, nedeklaruojama ir nereglamentuojama (NNN) žvejyba, sąrašas
            
               
         
         
            
            
            
               Trečiųjų šalių, nebendradarbiaujančių kovojant su neteisėta, nedeklaruojama ir nereglamentuojama (NNN) žvejyba, sąrašas
            
            
            
            
            
            
            
            
            
            
            
               Kambodžos Karalystė